পুনঃপৌনিক সপোন এটাৰ আঁত ধৰি গুপ্তধন বিচাৰি এণ্ডালুচিয়ান ভেড়াৰখীয়া যুৱক ছান্টিয়াগোৰ যাত্ৰাক লৈ দি এলকেমিষ্টৰ কাহিনীভাগে অগ্ৰগতি লাভ কৰিছে। বাৰম্বাৰ একেটা সপোনকে দেখি ছান্টিয়াগোৱে ইয়াক ভৱিষ্যকথন হিচাপে বিশ্বাসত লয় আৰু ইয়াৰ অৰ্থ বিচাৰি দাঁতিকাষৰীয়া চহৰাঞ্চলৰ এক জিপচী মহিলাক সাক্ষাৎ কৰে। জিপচীগৰাকীয়ে ছান্টিয়াগোৰ সপোনৰ কথা শুনি ইজিপ্তৰ পিৰামিডত গুপ্তধনৰ লুকাই আছে বুলি জানিবলৈ দিয়ে। এই কথা শুনি ছান্টিয়াগোৱে ইজিপ্টলৈ যাবলৈ থিৰাং কৰে।

যাত্ৰাৰ আৰম্ভণিতে ভেড়াৰখীয়া যুৱকজনে মেলকিজেডেক (Melchizedek) নামৰ চালেমৰ বৃদ্ধ ৰজাক লগ পায়। তেওঁ ছান্টিয়াগোক ইজিপ্টলৈ যাবৰ বাবে ভেড়াসমূহ বেচি দিবলৈ পৰামৰ্শ দিয়ে। বৃদ্ধ ৰজাজনে নিজৰ জীৱনৰ আকাংক্ষাৰ কথাও ব্যক্ত কৰে। তেওঁ লগতে কয়, "যেতিয়া তুমি কিবা পাবলৈ খোজা, তাক পোৱাত সহায় কৰিবলৈ গোটেই ব্ৰহ্মাণ্ডখনেই অভিসন্ধি কৰে।" গ্ৰন্থখনৰ গভীৰ ভাৱ আৰু দৰ্শনো এয়াই।

যাত্ৰাপথত ছান্টিয়াগোৱে প্ৰেম, বিপদ, সুযোগ, দুৰ্যোগ আদিৰ সৈতে মোকাবিলা কৰিবলগা হয় আৰু ইয়াৰ ফলত নিজৰ লগতে পৃথিৱীৰ বিষয়ে বহু কথা শিকে। ছান্টিয়েগোৱে ফাতিমা নামৰ এক আৰৱীয় মহিলাও লগ পায় যি তেওঁক বুজায় যে যদি তেওঁ নিজৰ হৃদয়খনক অনুসৰণ কৰে তেন্তে তেওঁ হৃদয়ে বিচৰাটোকে লাভ কৰিব।

ইয়াৰ পিছত ছান্টিয়াগোৰ এক অকলশৰীয়া ধাতুবিদৰ সৈতে সাক্ষাৎ হয়। তেওঁ কয় যে মানুহে নিজা সপোনবোৰৰ ধন-সোণবোৰ বিচাৰি উলিয়াব খোজে কিন্তু সেই সপোনটোক বিচাৰিব নোখোজে। এই কথা শুনি ভেড়াৰখীয়া যুৱকজন নিজৰ বিষয়েই সন্দিহান হৈ পৰে। ধাতুবিদজনে ইয়াকো কয়, "যিসকলে তেওঁলোকৰ সপোনবোৰ বুজি নাপায় তেওঁলোকে ইয়াৰ শিকনিও বুজি পাবলৈ অক্ষম হ'ব।"

ইংৰাজ লোক
কাহিনীৰ সাৰাংশ
স্ফটিক বিক্ৰেতা
বোলছবি